Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Peter Braciník, doc. Ing., PhD., Žilinská univerzita v Žiline, Fakulta elektrotechniky a informačných technológií, Univerzitná 1, 010 26 Žilina, Národný delegát pre programový výbor Horizont 2020 „Bezpečná, čistá a efektívne využívaná energia“, AJ, NJ
2.  Zahraničná pracovná cesta:
Belgicko, Brusel, 13. – 14. 1. 2020, Centre de Conference Albert Borschette, 36 Rue Froissartstraat –B- 1050 Brussels, , cestovné náklady hradené z rozpočtu EK, ostatné CVTI SR
Priebeh cesty:		prekročenie Slovensko- Rakúskych hraníc 13.1.2020 o 11:30
			prekročenie Rakúsko- Slovenských hraníc 14.1.2020 o 21:15
3.  Rámcový program pobytu:
14. 1. 2020 10:00-16:00 Meeting of the programme committee for the specific programme implementing Horizon 2020 – the framework programme for research and innovation (2014-2020) – configuration ‘Secure, Clean and Efficient Energy’
Stretnutie pracovného výboru prebiehalo podľa vopred poslaného programu.
4.  Stručný priebeh rokovaní, resp. študijného pobytu:
Dňa 14. januára 2020 sa uskutočnilo zasadnutie programového výboru v konfigurácii Bezpečná, čistá a efektívne využívaná energia. Na začiatku zasadnutia prezentovala komisia najnovšie správu z oblasti energetiky. Jedným z kľúčových a strategických cieľov Európskej komisie naďalej zostáva dekarbonizácia sektora elektroenergetiky. Zároveň bude komisia vyvíjať tlak a poskytovať finančné nástroje na to, aby sa myšlienky a inovácie z riešených projektov dostávali rýchlejšie do normálneho života. Naďalej platí, že SET Plan tvorí prepojenie medzi vedecko-výskumnými aktivitami členských štátov a komisiou. 
Zástupcovia komisie informovali delegátov o drobných zmenách v znení pracovného programu na rok 2020. Najviac rezonovala téma doplnenej výzvy na spoluprácu s Indiou. V ďalšej časti rokovania boli delegátom predstavené rôzne zaujímavé štatistiky o naplnení výziev. Všeobecne platí, že pre jednotlivé výzvy dochádza ku podávaniu príliš veľkého počtu projektov. Na rezervnom zozname sú dokonca umiestňované projekty, ktoré získali 14 bodov z 15 pri hodnotení. Kľúčové témy naďalej zostávajú energetická efektívnosť, energeticky orientovaná hĺbková renovácia budov, využívanie IKT a IoT v energetike a taktiež financovanie zmien spojených so zavádzaní inteligentných sietí. Komisia deklarovala záujem o optimalizáciu rozpočtu na pracovný program tak, aby bolo možné financovať čo najväčší počet podávaných a schválených projektov. 
Medzi zaujímavé informácie patrilo predstavenie výsledkov The European Local Energy Assistance – ELENA, ktorí pôsobia už 10 rokov a poskytujú pomoc s prípravou a implementáciou projektov H2020.
Najbližšie zasadnutia programového výboru sa očakáva začiatkom apríla 2020.
5.  Odporúčané závery:
Je potrebné aktivizovať slovenské subjektu k vyššej účasti na podávaní projektov H2020 a využívaní finančných nástrojov EK pre financovanie výskumu a inovácií. Zároveň je potrebné začať postupne sústrediť pozornosť na prípravu nového rámcového programu Horizon Europe.
6.   Prehľad prinesenej dokumentácie a miesto jej uloženia
Prezentácie sú dostupné na CIRCABC v skupine Energy Programme Committee a u národného delegáta.
7.   Osobitne vyhodnotený očakávaný prínos ZPC
Oboznámenie sa so štatistickým vyhodnotením výziev, smerovaním podpory výskumu a inovácií v oblasti energetiky na ďalšie obdobie a finančnými nástrojmi EK pre podporu výskumu.

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: doc. Ing. Peter Braciník, PhD.		
Dátum: 24. 1.2020

Správu schválil:  prof. RNDr. Ján TURŇA, CSc., generálny riaditeľ